Kui kalade ajastul  valitsesid hierarhiad ja masinad, siis veevalaja ajastu märksõnad on teadlikkus, informatsioon, koostöö ja energia. Teadlikkus oma võimetest ja (elu)ülesandest. Oma tunnetest. Informatsioon selles mõttes, et faktid ja ratsionaalsed põhjendused, senised trendid ja analüütilised prognoosid pluss terve hulk intuitiivset "infot". Koostöö selles mõttes, et vastandina hierarhiale. Mulle meeldivad Uue Maailma Selts ja igasugused mahetoodete veebisaidid, uued asjade tegemise viisid ning väikesed tegijad, kes teevad südamega oma suurt asja. Mul on praegu peas mütsi all hennavärv, milles ostsin Müürivahe tänava esoteerikapoest. Olevat selle aasta saak, väga peen pulber väga kreemise segu jaoks ja selle juurde käib ülipõhjalik veebileht kasutusjuhenditega. Naine, kes seda teeb, on pühendunud - henna oli tema magistritöö sisu. Teda ma usun ja usaldan selle kirgliku pühendumise pärast. Isegi enne, kui ma olen värvi maha pesnud ja tulemusega tutvunud.